Diari Oficial de la Generalitat Valenciana


Sumari del DOGV 6129, del 23-10-2009 (2009/11002)

RESOLUCIÓ de 13 d'octubre de 2009, de la secretària autonòmica de Comunicació, per la qual es concedixen subvencions a les petites i mitjanes empreses del sector audiovisual de la Comunitat Valenciana per a la producció de programes seriats de televisió.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6129

Data del DOGV
:   23-10-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/11449


Data del document
:   13-10-2009

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública
    * indústria audiovisual
    * suport econòmic

RESOLUCIÓ de 13 d'octubre de 2009, de la secretària autonòmica de Comunicació, per la qual es concedixen subvencions a les petites i mitjanes empreses del sector audiovisual de la Comunitat Valenciana per a la producció de programes seriats de televisió. [2009/11809]  
Vistes les sol·licituds de concessió de subvencions dirigides a les petites i mitjanes empreses del sector audiovisual de la Comunitat Valenciana, per a la producció de programes seriats de televisió, en l'exercici 2009, i d'acord amb els següents,  
Fets  
Primer. Que mitjançant Resolució de 28 de maig de 2009, de la secretària autonòmica de Comunicació (DOCV número 6030, de 8 de juny de 2009), es van convocar i van establir les bases reguladores per a la concessió de subvencions dirigides a les petites i mitjanes empreses del sector audiovisual de la Comunitat Valenciana per a la producció de programes seriats de televisió.  
Les esmentades subvencions disposen d'una consignació pressupostària suficient, dotades amb un import total màxim de tres-cents un mil euros (301.000 €) imputat a l'aplicació pressupostària 47.21.04.208.08.0, codi línia T4027000 del pressupost de la Generalitat per a l'exercici 2009.   
Les empreses interessades en la subvenció, podien presentar tantes sol·licituds de subvenció com a programes pels quals optaven a ser subvencionades, però una empresa no podrà obtindre més que una subvenció i per un sol programa. La quantia màxima de cada subvenció no podrà superar els 100.333,33 euros i, en cap cas, haurà de superar el cost de producció del programa, tot això, d'acord amb la convocatòria.  
Segon. Que el 22 de juliol de 2009, segons registre d'eixida de Presidència de la Generalitat, i de conformitat amb el que establix la base octava de l'annex I de l'esmentada resolució, es va requerir a l'entitat mercantil Actualidad Digital, SL, que havia presentat els projectes Arrels Mediterrànies i Camins amb Història, perquè aportara diversa documentació que era necessària adjuntar a la sol·licitud de subvenció.  
El 6 d'agost de 2009, segons registre d'entrada de Presidència de la Generalitat, l'entitat mercantil va presentar només part de la documentació sol·licitada.  
Tercer. Que el 22 de juliol de 2009, segons registre d'eixida de Presidència de la Generalitat, i de conformitat amb el que establix la base octava de l'annex I de l'esmentada resolució, es va requerir a l'entitat mercantil Taller de Creació Audiovisual, SL, que havia presentat els projectes Arts, La Galeria, Ara Sona, Parlem, Pobles en la Memòria, Som Joves, D-Gira, Monstres nostres i Millorem la Convivència: Apunta`t a la Mediació, perquè aportara diversa documentació que era necessària acompanyar a la sol·licitud de subvenció.  
El 6 d'agost de 2009, segons registre d'entrada de Presidència de la Generalitat, l'entitat mercantil va presentar part de la documentació sol·licitada.  
Quart. Que el 22 de juliol de 2009, segons registre d'eixida de Presidència de la Generalitat, i de conformitat amb el que establix la base octava de l'annex I de l'esmentada resolució, es va requerir Héctor Ripollés Gascó, que havia presentat el projecte Arrels Marins, perquè aportara diversa documentació que era necessària acompanyar a la sol·licitud de subvenció.  
El 7 d'agost de 2009, segons registre d'entrada de Presidència de la Generalitat, el sol·licitant va presentar només part de la documentació sol·licitada.  
Quint. Que el 22 de juliol de 2009, segons registre d'eixida de Presidència de la Generalitat, i de conformitat amb el que establix la base octava de l'annex I de l'esmentada resolució, es va requerir a l'entitat mercantil Gestión Empresarial de Artistas, SL, que havia presentat els projectes I Tu, què saps ?, Hoy Mujer i Entre Tots, perquè aportara diversa documentació que era necessària acompanyar a la sol·licitud de subvenció.  
Requeriment, que fins al dia de hui, no ha estat complimentat per l'entitat mercantil.  
Sext. Que el 8 de juliol de 2009, segons registre d'entrada de Presidència de la Generalitat, va presentar escrit Raquel Diana Rodríguez Lago, en nom i representació de l'entitat mercantil Hampa Studio, SL, en el qual sol·licitava la subvenció per al programa Laika, Aventuras Espacials.  
Que, de conformitat amb el que establix la base novena de l'annex I de l'esmentada resolució, el termini de presentació de les sol·licituds acabava el dia 1 de juliol de 2009, per la qual cosa la sol·licitud presentada per l'entitat mercantil Hampa Studio, SL, està fora de termini.  
Fonaments de dret  
Primer. L'article 2 del Decret 12/2009, de 27 d'agost, del president de la Generalitat, pel qual es determinen les conselleries en què s'organitza l'administració de la Generalitat, així com l'article 10 del Decret 193/2008, de 5 de desembre, del Consell de la Generalitat, pel qual s'aprova el Reglament Orgànic i Funcional de la Presidència de la Generalitat i de la Conselleria de Presidència, establixen que al president de la Generalitat li correspon exercir, entre altres, les competències en matèria de publicitat institucional, anuncis oficials, relació amb els mitjans de comunicació social, imatge de la Generalitat, televisió, radiodifusió i continguts.  
Segon. Esta Secretaria Autonòmica de Comunicació és competent per delegació per a conéixer i resoldre el present expedient, en virtut del que disposa la Resolució de 2 de setembre de 2009, del president de la Generalitat, sobre delegació de l'exercici de competències en matèria de subvencions en la Secretaria Autonòmica de Comunicació (DOCV número 6100, d'11 de setembre de 2009).  
Tercer. La Resolució de data 28 de maig de 2009, de la secretària Autonòmica de Comunicació (DOCV número 6030, de 8 de juny de 2009), per la qual es van convocar i van establir les bases reguladores de les subvencions dirigides a les petites i mitjanes empreses del sector audiovisual de la Comunitat Valenciana per a la producció de programes seriats de televisió.  
Les subvencions que s'adjudiquen per mitjà de la present Resolució tenen el caràcter de minimis i estan subjectes al Reglament (CE) número 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat Constitutiu de la Comunitat Europea.  
Quart. De conformitat amb el Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana; i amb els articles de caràcter bàsic de la Llei 38/2003, de 17 de novembre, General de Subvencions, i els preceptes de tal caràcter del Reglament de l'Esmentada Llei, aprovat per Reial Decret 887/2006, de 21 de juliol.  
Quint. De conformitat amb l'article 71.1 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, si la sol·licitud d'iniciació no reunix els requisits exigits per la legislació aplicable, es requerisca a l'interessat perquè en un termini de deu dies, esmene la falta o adjunte els documents preceptius, amb indicació que, si així no ho fera, se li tindrà per desistit de la seua petició, arxivant-se la seua sol·licitud sense més tràmit.  
Sext. La base desena de l'annex I de la Resolució de data 28 de maig de 2009, de la Secretaria Autonòmica de Comunicació (DOCV número 6030, de 8 de juny de 2009), per la qual es van convocar i van establir les bases reguladores de les subvencions dirigides a les petites i mitjanes empreses del sector audiovisual de la Comunitat Valenciana per a la producció de programes seriats de televisió, establix la creació d'una comissió avaluadora, per a valorar les sol·licituds presentades en la convocatòria de subvencions, i elevar la corresponent proposta de resolució a esta secretària autonòmica encarregada de resoldre el procediment, per delegació del president de la Generalitat.   
La Comissió avaluadora, en la seua reunió de data 29 de setembre de 2009, va procedir a l'examen i valoració de totes les sol·licituds presentades d'acord amb els requisits i criteris establits en la mencionada resolució. I en conseqüència, va formular la preceptiva proposta de resolució en els termes reflectits en l'acta de la dita reunió.  
Per tot això, tenint en compte la documentació presentada i la proposta de resolució de la Comissió de valoració de 29 de setembre de 2009, i vistos els preceptes legals citats i la resta de generals de pertinent aplicació, resolc:  
Primer  
Concedir a cada una de les produccions assenyalades a continuació, una ajuda per un import de 60.000 euros (seixanta mil euros) i que serà destinada a la realització de programes seriats de televisió:  
- Apostem pel futur, de Malvarrosa Media, SL, amb un total de 95 punts.  
- Pares i fills, de Marketing y Comunicación 2003, SL, amb un total de 85 punts.  
- BIC, de Polu Popum, SL, amb un total de 80 punts.  
- Podemos, de SB Producciones, SL (CIF B-97355887), amb un total de 80 punts.  
- Meteo, de Las Provincias Televisión, SA (CIF O17745720), amb un total de 80 punts.  
Segon  
Declarar desistides i arxivades les sol·licituds presentades per les empreses que es relacionaren a continuació   
- Actualidad Digital, SL  
- Taller de Creació Audiovisual, SL  
- Héctor Ripollés Gascó  
- Gestión Empresarial de Artistas, SL  
Pels motius exposats, respectivament, en els fets segon, tercer, quart i quint de la present resolució.  
Tercer  
No admetre per extemporània la sol·licitud presentada per l'empresa Hampa Studio, SL, pel motiu exposat en el fet sext de la present resolució.  
Quart  
Desestimar les restants sol·licituds per haver obtingut una puntuació inferior a l'obtinguda pels projectes beneficiaris.  
Quint  
Les entitats beneficiàries de les presents subvencions queden subjectes al compliment de les obligacions establides en la bases dotzena i tretzena de la Resolució de 28 de maig de 2009, de la secretaria autonòmica de Comunicació, per la qual s'aproven les bases reguladores de les ajudes a les petites i mitjanes empreses del sector audiovisual de la Comunitat Valenciana per a la producció de programes seriats de televisió.  
Publiqueu la present resolució que és definitiva en via administrativa, i contra esta es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, d'acord amb el que establixen els articles 14 de la Llei 29/98, de 13 de juliol, Reguladora de la Jurisdicció Contenciosa Administrativa.   
Sense perjuí de poder interposar, si és el cas, recurs de reposició potestatiu, en el termini d'un mes comptat des de l'endemà de la seua publicació, davant del president de la Generalitat; o qualsevol altre recurs que estime procedent.  
València, 13 d'octubre de 2009.- La secretària autonòmica de Comunicació: Nuria Romeral Castillo.